**ПОЈЕДНОСТАВЉЕЊЕ ПОСТУПКА БРИСАЊA ИЗ ИМЕНИКА АКРЕДИТОВАНИХ УДРУЖЕЊА ПРОЦЕНИТЕЉА ВРЕДНОСТИ НЕПОКРЕТНОСТИ**

|  |  |
| --- | --- |
| **Назив административног поступка** | **Брисање из именика акредитованих удружења проценитеља вредности непокретности** |
| **Шифра поступка** | 01.00.0011 |
| **Регулаторно тело**  **(надлежно за спровођење препоруке)** | Министарство финансија |
| **Правни оквир којим је уређен административни поступак** | * Закон o проценитељима вредности непокретности („Службени гласник РС”, бр. 108/16 и 113/17 - др. закон) |
| **Прописи које треба променити /донети/укинути да би се спровеле препоруке** | 1. Закон o проценитељима вредности непокретности („Службени гласник РС”, бр. 108/16 и 113/17 - др. закон) |
| **Рок за спровођење препорука** | Четврти квартал 2021. године |
| 1. **КРАТАК ОПИС ПРОБЛЕМА** | |
| У циљу ефикаснијег и једноставнијег обављања послова, увођења савремених начина административног поступања и лакше комуникације потребно је увести електронско подношење захтева и издавање акта надлежног органа електронским путем. Поступак се покреће захтевом за који не постоји образац већ се подноси у слободној форми чиме се поступак чини нетранспарентним за странке. | |
| 1. **САЖЕТАК ПРЕПОРУКА** | |
|  | |
| |  |  |  |  |  | | --- | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | | **Да** | **Не** | | **Увођење е-управе** |  | **Х** |  | | **Образац административног захтева** |  | | | | *Увођење обрасца за подношење захтева* | **X** |  | **1** | | |
| 1. **ОБРАЗЛОЖЕЊЕ** | |
| * 1. **Увођење е-управе**   Поступак подразумева подношење захтева надлежном органу поштом или лично, а достављање акта подносиоцу захтева поштом. Још увек није успостављена пуна електронска управа, нити поједини сегменти електронске комуникације.  У циљу увођења савремених начина административног поступања, ефикаснијег и једноставнијег обављања послова, смањења папирологије и лакше комуникације, а у складу са Законом о електронској управи и Законом о електронском документу, електронској идентификацији и услугама од поверења у електронском пословању, предлаже се увођење е-управе, тако што ће се омогућити спровођење поступка електронским путем у целости.  До успостављања пуне е-управе а у циљу поједностављења поступка, смањења папирологије за привредне субјекте и лакше комуникације, предлаже се омогућавање подношења захтева електронским путем, у складу са Законом о електронској управи и Законом о електронском документу, електронској идентификацији и услугама од поверења у електронском пословању, тако што ће подносилац слати захтев, потписан квалификованим електронским сертификатом, са пратећом документацијом, на имејл адресу надлежног органа.  **За примену ове препоруке, није потребна измена прописа.**  **3.2. Увођење обрасца захтева**  Захтев у оквиру овог поступка се подноси у слободној форми.  Предлаже се увођење стандардизованог обрасца за подношење захтева који ће олакшати учешће странкама у поступку, а који ће садржати потребне информације о документацији потребној у поступку, форми докумената, издаваоцима и специфичностима у вези докумената.  У обрасцу захтева треба да стоји и писана информација о прописаном року за решавање предмета.  Предлаже се омогућавање електронског попуњавања обрасца захтева, као и његово постављање на званичну веб презентацију надлежног органа пре усвајање обрасца приликом првих измена и допуна прописа.  **За примену ове препоруке, потребна измена члана 31. Закона o проценитељима вредности непокретности („Службени гласник РС”, бр. 108/16 и 113/17 - др. закон).** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **НАЦРТ**  **ЗАКОН**  **О ДОПУНИ ЗАКОНА О ПРОЦЕНИТЕЉИМА ВРЕДНОСТИ НЕПОКРЕТНОСТИ**  Члан 1.  У Закону о проценитељима вредности непокретности („Службени гласник РС”, бр. 108/16 и 113/17 - др. закон), у члану 31. после става 5. додају се нови ст. 6. и 7. који гласе:  „Брисање у именику акредитованих удружења може да се изврши и по захтеву Акредитованог удружења.  Захтев из става 6. овог члана, подноси се на обрасцу који је одштампан уз овај закон и чини његов саставни део.”  Досадашњи ст. 6. и 7, постају ст. 8. и 9.  Члан 2.  Овај закон ступа на снагу осмог дана од дана објављивања у „Службеном гласнику Републике Србије”. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **ПРЕГЛЕД ОДРЕДБИ ЗАКОНА О ПРОЦЕНИТЕЉИМА ВРЕДНОСТИ НЕПОКРЕТНОСТИ КОЈЕ СЕ ДОПУЊУЈУ**  **Члан 31.**  По захтеву за акредитацију професионалног удружења, а на основу претходно прибављеног мишљења Стручног одбора, Министар доноси решење којим потврђује да је професионално удружење испунило услове за акредитацију, или утврђује да професионално удружење није испунило те услове.  Решење из става 1. овог члана је коначно и против њега се може покренути управни спор, у складу са законом.  Акредитовано удружење је дужно да обавести Министарство о свакој промени везаној за испуњавање услова за акредитацију у року од 30 дана од дана наступања промене.  Акредитацију удружења Министар може укинути у случајевима када Акредитовано удружење престане да испуњава прописане услове, односно у другим случајевима прописаним овим законом.  Министарство без одлагања врши промену уписа, односно брисање у именику акредитованих удружења.  БРИСАЊЕ У ИМЕНИКУ АКРЕДИТОВАНИХ УДРУЖЕЊА МОЖЕ ДА СЕ ИЗВРШИ И ПО ЗАХТЕВУ АКРЕДИТОВАНОГ УДРУЖЕЊА.  ЗАХТЕВ ИЗ СТАВА 6. ОВОГ ЧЛАНА, ПОДНОСИ СЕ НА ОБРАСЦУ КОЈИ ЈЕ ОДШТАМПАН УЗ ОВАЈ ЗАКОН И ЧИНИ ЊЕГОВ САСТАВНИ ДЕО.  Професионално удружење стиче акредитацију даном уписа у именик акредитованих удружења.  Број Акредитованих удружења није ограничен. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 1.023,55 РСД. Усвајање и примена препорука ће донети привредним субјектима годишње директне уштеде од 235,96 РСД или 1,94 ЕУР. Ове уштеде износе 23,05 % укупних директних трошкова привредних субјеката у поступку.  Усвајање препоруке ће допринети поједностављењу административног поступка и истоветности поступања. | |